Pontos (bro)
Pontos (henc'hresianeg Πόντος, Pontus e latin) zo ur vro zo bet anezhi en Azia-Vihanañ, en arvor kreisteiz ar Mor Du en Henamzer, un douar hag a zo e Turkia hiriv.
Dont a ra an anv eus ar Mor Du a oa anvet Πόντος Εύξεινος Pontos Euxeinos (da lâret eo "Mor degemerus") en henc'hresianeg, gant tud Henc'hres.
Kentañ meneg eus an impalaeriezh-se a gaver en Anabasis Ksenofon. 

Ment ar vro a gemmas hervez ar mare met peurliesañ en em lede eus Kolc'his (Jorjia a-vremañ) betek e diabarzh Paflagonia er c'hornôg. Meur a stad hag a broviñs zo bet dezho un anv kar da hini Pontos en amzerioù hellenadek, roman ha bizantat.

Liamm diabarzh
Roll rouaned Pontus

Notennoù 

Istor Turkia
Istor Azia
Pontos